text: [{"text_idx": "#000000", "text": "Nceciindi Lino Cakulonga kuzwa Mumadolopo"}, {"text_idx": "#000001", "text": "Myeembo ya Ciyubunuzyo iili Ciloba ilaafwi kubbonta Nyika kiifwesede kutobelana. Aayo manyongwe ayoocitika mu Myeembo eeyi ayoobapenzya kapati aabo bakkala mumadolopo. Kakwiina kwaamba zinjaanji, muumadolopo mwini Taata waluyando Yahuwah mwanyansyigwa akudyakaizyigwa, aboobo eeci ncecipede kuti madolopo kaaliibide kucita zitondwa akulengelezya milandu."}, {"text_idx": "#000002", "text": "Bantu ba Yahuwah babamba milawo sunu beelede kulonga kuzwa mumadolopo nocicikonzyeka kucita eeco. Bamazyali inga tiibalelema kulekelezya bana babo kukwelelezyegwa muziyanza zya mumadolopo, alo aalibambide kale kunyonyoonwa."}, {"text_idx": "#000003", "text": "Eeyo myeembo ilaafwi kulila iyoobilizya bukali bwa Saatani kapingilide basyomeka bokwa Yahuwah. Linolino buyo, penzi lya kuula akuuzya mumakwebo liyoobaminya kapati bantu Bakwe. Aboobo, busongo bwa kuteelela Yahuwah akulonga kuzwa mumadolopo kuya muminzi, ooko muntu nkwanga waakulilimina zyakulya, tacili cintu cakuuntulizya, mbwaanga mazuba ngunamasandu ccita koyanda kwaazyiba aalimwa nyemu."}, {"text_idx": "#000004", "text": "Jelemiya mucishinshimi wakazwezya kunyonyaula kuyoodilimuna madolopo eelyo Myeembo yaakutalika kucitika munsaa mamanino. Walo cakamumyonzya bula kapati ncaakabona mucishinshimi eeco."}, {"text_idx": "#000005", "text": "\"O moyo wangu maawe, O moyo wangu maawe!\" Wakalilauka, \"Bwapya bula! Mwacisa mukati kamoyo wangu! Moyo wangu ulagulungana; nsikonzyi kuumuna, nkaambo ndimvwide, O Muya wangu, ndililimvwide jwi lya mweembo, uucenjezya nkondo.\" (Jeremiya 4:19)"}, {"text_idx": "#000006", "text": "\"Kunyonyauna atalaa kunyonyauna kulaambidwe, nkaambo Nyika yoonse yasaalwa. Bavwakkamuka kundisaalila mavwuka, azisitilizyo zyangu zyadeluulwa mukaindi kasyoonto. Ndilili nentiikabone ndembela, akumvwa jwi lya mweembo?\u201d (Tumpango 20, 21)"}, {"text_idx": "#000007", "text": "Jelemiya wakafundilila buumba bupati mucamba naakabona bantu ba Mwami Yahuwah mbobakacimidwe kabawentuzya akusulaika kucenjezyegwa kwa bulemu ooku."}, {"text_idx": "#000009", "text": "Atubale kabotu-kabotu cakutontomena mumuuya wakupaila eeco cishinshimi Jelemiya ncaakabona kweendelanya abuumi mbobunikweenda mumadolopo muciindi ca Myeembo:"}, {"text_idx": "#000011", "text": "Jelemiya wakabona madolopo woonse \"akaloolawudwe ansi\" aciindi eeco Yahuwah naakali kulekezya myeembo ambeta Zyakwe. Walo wakabona kuti \"kufumbwa munzi uyootakatwa, alimwi kucinoonyina muntu uukkala muli nguwo.\" Mumajwi amwi, wakabona madolopo asanduka kuba matongo mukkala zyeelo. Buumi bwa baabo banoosyeede mumadolopo aciindi eeco bweezyekwa \"mukaintu uutumbuka, kutongela kwa yooyo uuzyala mwanaakwe mutaanzi.\""}, {"text_idx": "#000012", "text": "Mucishinshimi acimwi ca Cizuminano Cakale, Izaya ulayungizya kutupa makani manjaanji aabweende bwazintu atalaa nyika muciindi ca Myeembo:"}, {"text_idx": "#000013", "text": "\"Amoongolole, nkaambo buzuba bwa Yahuwah buli afwaafwi. Buyoosika mbuli lunyonyooko luzwa kuli-Syaatwakwe. Nkaambo kaako maanza woonse ayookompama, amyoyo yoonse yabantu iyoowizuka. Bayookankama, Kuciswa akuzunta kuyoobajata mbubonya mbuli inzunto zyamwanakazi uumitide. Bayoogambwa kabalangana umwi aumwi mweenzinyina. Masyu aabo ayooba mbuli mabangabanga aamulilo. Amubone! Buzuba bwa Yahuwah buleza. Mbuzuba buyumu, bujisi lunyemo abukali bunji. Bulasaala nyika cakugambya akunyonyoona basizibi bali mulinjiyo. Nkaambo inyenyeezi zyakujulu abandakutema zilaleka kumunika. Izuba liyoosizyigwa ciindi cakupasula; awalo mwezi uyookasya mumuni wawo. Elyo njoobweedezya nyika bulumbu bwazibi zyayo, abasizibi bayoopegwa mulandu ngubeelede. Njoolesya kulisumpula kwabasicinguni akufwiinsya basikupenzya balikankaizya. Njoocita kuti muntu abe muyandisi mbuli ingolida iisalala. Muntu uulya maila uyooyandika mbuli ingolida yaku-Ofiri. Nkaambo kako njoozungaanya ijulu, ayalo nyika iyooteenkana mpiibede, mubukali bwa Yahuwah wamakamu amubuzuba bwalunyemo lwakwe lupati. Lino kuyooba kuti, mbubonya mbuli insya iitandidwe ambuli imbelele iitakwe mweembeli, bayoopiluka umwi aumwi kubantu bakwe mwini, bayoocija umwi aumwi kunyika yakwe nkwaakazyalilwa. Umwi aumwi uujanwa uyooyaswa; umwi aumwi uujatwa uyoojazigwa ipanga. Atwalo twana twabo tuyoopwayaulwa kumeso aabo. Maanda aabo ayoosaalwa, abanakazi babo bayootizigwa.'\" (Izaya 13:6-16)"}, {"text_idx": "#000016", "text": "Bulelo bwa Mwami waciloba, Benedict XVI, bwakamana mukaindi kasyoonto buyo, mbweenya bwakashinshimwa mujwi Lyakwe. (Langa Ciyubunuzyo 17:10.) Aboobo citobela ncakuti Myeembo ilalangilwa kufumbwa ciindi lino. Ncenciceeco kulonga kuzwa mu madolopo LINO ncokuyandika cakujata maanka."}, {"text_idx": "#000017", "text": "Bamwi inga babuzya kuti mbusongo nzi bwa kuyaamuka madolopo. Balatwanga kuti kulonga kujatikizya kulekezya mulimo wako wakucenjezya akukambaukila baabo bacikkede mumo. Nokuba boobo, tweelede kwiibaluka kuti madolopo ayoocenjezyegwa abantu bokwa Yahuwah aabo banooswaya mumadolopo, kutali bantu Bakwe kabacikkede mumadolopo pe. Bamwi balatyompwaika kuyeeyela mbobatajisi buvwubi bwakuti bakaakuyakile muminzi. Aabo basunkidwe kuyeeya kuti inga tiibakonzya kulonga beelede kwiibaluka kuti eelyo notukonka kuteelela Nguwe, Taata wesu waluyando ulaa nzila zitabaligwi zyakutugwasyilila kufumbwa buyo notubelesya lusyomo lukkwene kusyoma muli Nguwe."}, {"text_idx": "#000020", "text": "Mukonzyanyo wa muka Loti weelede kuba\nkunembo lya meso eesu lyoonse"}, {"text_idx": "#000021", "text": "Nokuba boobo, Bbaibbele litwaambila ciindi cilaafwi kusika eelyo bafwide nobayokwaalabana atalaa nyika kabatazikkidwe:"}, {"text_idx": "#000023", "text": "\"Nobantu Bangu, kamuzwa akati kakwe [mumadolopo]! Alimwi kufumbwa muntu alivwune kuzwa kubukali buyoosya bwa Yahuwah.\" (Jelemiya 51:45)"}, {"text_idx": "#000024", "text": "Myeembo ya Ciyubunuzyo iili Ciloba"}]